
GLANDULA  THYROIDEA. 


PROOEMIUM. 

Copiam  rerum,  de  quibus  tentamina  hujusmo¬ 
di  scribere  fas  est,  sat  superque  profusam  esse, 
nemo,  ut  puto,  negabit.  In  Chemiae,  Pharmaco- 
logiae,  Botanices,  Anatomiae,  Physiologiae,  Medi¬ 
cinaeque  Theoreticae  et  Practicae,  regionibus  vastis 
et  amoenis,  quarum  pars  novissima,  et  vix  pedi¬ 
bus  hucusque  calcata,  pars,  fortasse  magna,  pror¬ 
sus  intacta,— -in  tot  tantisque  plagis,  qui,  ne  vel 

*  •* 

casae  unius  situm  aptum  et  commodum  reperiat, 
procul  dubio  vel  multiplice  delectu  distrahitur, 
vel  artis  aedificandi,  mirum  in  modum,  imperitus 
est.  Lector,  tamen,  licet  fascini  expers,  augu¬ 
rari  poterit,  et  vere,  me  talibus  angustiis  misere 
pressum  fuisse. 

■  ■  :i  ;  :.U:7X  IXJOgdk» 

Minime  diffiteor,  thema  mihi  idoneum,  diu 
nullum  invenisse.  Imprimis  enim,  statuebam 
aliquid  quantulum  sit  cunque  novi,  vel  saltem 
non  triti,  proferre.  Ac,  si  quis  propter  hocce 
propositum,  me  arguat  animi  praefidentis,  et 
modestiae  tyronis  haud  quaquam  consentanei,  li¬ 
ceat  mihi,  tali  respondere,  scientias  nihil  incre¬ 
menti  accipere,  doctrinis  certissimis  decies  vel 
centies  decantatis,  et  scripta  quae  cognita  argu¬ 
menta  solummodo  iterant,  nisi  elegantia  placent, 
prorsus  inutilia,  imo  noxia,  et  reprehensione  dig¬ 
na.  Quid  porro,  homini  opus  vilius,  vel  turpius, 
quam  non  secus  ac  machina,  scribere  verba,  quae 
auditorii  columnae  vix  non  blaterare  possunt,  In- 

"super,  non  nisi  nomine  tentamen  est,  quod  ex 
una  in  aliam  linguam  tantum  transfertur,  multo 
minus  quod  ex  libro  auctoris,  in  paginam  foedam 
plagiarii  exscribitur.  Omnem  profecto,  qui  Apol¬ 
lini  donaria  studet  deferre,  nec  de  talento  et 
tresse  diversa  est  ratio,  oportet,  vel  rem  aliquam 
obscuram  et  latentem  ostendat,  vel  de  rebus  per¬ 
spectis  novas  sententias  tradat. 

Sors  autem  mihi  infelix  fuit,  medicinam  ae 
scientias  cognatas,  solum  in  scholis  didicisse ;  qua¬ 
propter,  usu  et  experientia  ferme  nihil  compertum 
habeo,  nec  quicquid  scio,  non  libris  ac  praelectio¬ 
nibus  longe  lateque  vulgatum.  Itaque,  si  de  re 
magni  momenti  aliqua  activa ,  puta  Opio  vel  Fe¬ 
bre,  disserere  statueram,  facillime  quidem,  tracta¬ 
tus  reperissem,  eosque  Latine,  ex  quibus  ope  dex¬ 
trae  et  calami,  non  libellum,  sed  tomos  opera 
Hippocratis  vel  Galeni  ad  molem  exaequa¬ 
turos,  confecissem,  ne  quid  tamen,  vel  novum  vel 
vere  meum,  edere  potuissem.  Restabat  igitur. 


DE  GLANDULA  THYROIDEA. 


4 

ut  aliquid  generis  alterius,  contemplativi  nempe, 
coeptarem.  Et  sane  haec  pars  philosophiae,  quam¬ 
vis  per  secula  multa,  viris  apprime  doctis,  et  sum¬ 
mo  ingenio  praeditis,  pie  ac  sedulo  culta,  absoluta 
haudquaquam  evasit.  Sunt  contra,  arcana  natu¬ 
rae  permulta  nondum  lustrata.  De  rerum  non 
vivarum  commerciis,  dotibusque  plantarum,  eru¬ 
diti  quaestionibus  dubiis  anxie  vexantur;  et  de 
viscerum  corporis  animalis  muneribus,  medicami¬ 
num  viribus,  deque  causis  et  sedibus  morborum, 
quotidie  disputant  medici. 

Non  igitur  vituperandus  est,  quasi  opus  super¬ 
vacaneum  susceperat,  qui  studiis  hujusmodi  sese 
exerceat ;  neque  necesse  est  illum  de  nugis  versa¬ 
ri.  Vix  tamen,  sine  periculis  consilio  proprio 
institutis,  et,  quae  mihi  deerant,  facultates  cum 
otio  postulantibus,  vix  aliter  potest  proferri  opi¬ 
nio,  simul  credibilis  et  nova.  Sin  vero  nihil  tale 
obstaret,  certe  non  juvenem  decet,  controversias 
inire  cum  viris  gravibus,  pariter  doctrina  et  aevo. 

Quare,  si  mihi  sententia  privata  esset,  de  Acido 
Muriatico,  vel  Generatione,  vel  Diabete,  vel  In¬ 
flammatione,  vel  alia  ulla  rerum  infinitarum,  de 
quibus  solent  docti  disceptare,  eam  referre  non 
ausus  essem,  nisi  argumentis  firmissimis  stabilita. 
At,  Glandula  Thyroidea  physiologis  hodiernis 
notatu  indigna  videtur ;  hypothesis  nulla  de  usu 
ejus  recens  emissa  fuit,  et  veterum  opiniones, 
quippe  quae  vitiosae,  absit  impietas,  in  oblivione 
conduntur.  Quocirca  mihi  concessum  sit,  sum¬ 
ma  observantia,  eruditorum  examini,  de  hac  re 
conjecturam  subjicere,  quae,  quantum  scio,  nova, 
et  ut  spero,  non  prorsus  absurda. 

Argumenta,  quibus  nititur  hypothesis,  ne  me 
ipso  quidem  satis  valida  habentur.  Sed  cum 
consentiunt  omnes,  partem  corporis  humani  tam 

t  ,  .  ■  • 

magnam,  tam  sanguine  saturatam,  usui  alicui  es¬ 
se  inserviendam,  et  cum  usus  nullus  in  aprico  est, 
si  dialecticis  obedire  velimus,  nos  decet  eum  esse 
usum  credere,  qui  verisimilior  videtur.  Hoc 

pacto,  dabitur  fortasse,  munus  hic  propositum  si 
non  unicum  vel  praecipuum  sit,  saltem  ex  visceris 
muneribus  esse. 

De  Glandulae  *  structura,  pauca  dic.ere  visum 
est,  quo  commodius  ad  usum  ejus  progressum  sit ; 
nec  morbos  silentio,  quamvis  nondum  satis  enu¬ 
cleatos,  et  visceris  munus  ferme  nihilo  detegen¬ 
tes,  omnino  praeterii. 

Haec  sunt  L.  B.  quae  tibi  praefari  volui.  Ex 


*  u  Nous  ne  donnons  pas  le  nom  de  glande  a  ce 
corps,  parce  quii  ne  presente  pas  le  conduit  excreteur, 
partie  indispensable  pour  constituer  une  glande.” — 
Diction.  des  Scien.  Med. 

Si  ductus  excretorius,  vere  sit  pars  necessaria  glandu¬ 
lae,  procul  dubio  voce  abutor ;  credo  enim,  ut  postea  fu¬ 
sius  dicam,  viscus  de  quo  disseritur,  nec  talem  appendi- 
cem  habere,  nec  eo  egere.  Etymologia,  tamen,  ne  tam 
arcte  sensum  cohibere  videtur,  et  consuetudo  antiqua, 
indurata,  et  quodammodo  sancta,  nominis  mutationem 
vetat. 

aequo  enim  fuit,  tibi  rationem  reddere,  cur  thema 
tam  insuetum  elegeram ;  et  quod  ad  me  attinet, 
opus  quidem  erat,  enixe  rogare,  ut  facilis  ac  lenis 
hasce  ineptias  condones.  Certe,  nihil  ad  rem 
medicam  spectans,  scripsissem,  nisi  quo  statutis 
Academiae  parerem. 

~um  n 

ewifte-  *»••:  »  ii  i  .*ti  <■  •;?•*>  ^ 

M  i  r/vul  (iflflUpO  #9«* 

DESCRIPTIO  ANATOMICA. 


De  Glandulae  forma,  magnitudine,  situ,  pro¬ 
lixe  verba  facere  intempestum  foret.  Jacet,  ut 
didicit  quisque  elementis  anatomiae  institutus, 
supra  tracheam,  juxta  Cartilaginem  Thyroideam, 
unde  nomen  accepit.  Musculis  obtegitur  a  sum¬ 
mo  Sterno,  ad  cartilaginem  modo  memoratam  et 
Os  Hyoide  extensis ;  premitur  quoque  musculis 
Homo-Hyoideis  et  partim  fortasse  Stemo-Mastoi- 
deis.  Constat  ex  lobis  ovatis  duobus  ;  vel  potius, 
glandula  duplex  rencenseri  debet,  et  per  isthmum 

in  medio  conjuncta.  Dantur  interdum,  sed  raro, 

ii  _ 

glandulae  plane  duae  ;  attamen  cum  res  ita  se  ha¬ 
bent,  lobi  utriusque,  glandula  integra  occupat  lo¬ 
cum,  et,  si  isthmum  deficientem  excipias,  nil  in¬ 
suetum  videtur.  Portio,  lobi  nempe,  obtusior 
et  major,  lateri  adsidet  tracheae,  annulos  tres 
quatuorve  summos  obducens ;  tenet  portio  acutior 
et  minor  Cartilaginem  Cricoideam  et  imam  Thy¬ 
roideam  ;  infra  Cricoideam  isthmus  transversim 
procurrit.  Appendicem,  seu  columnam,  versus 
Os  Hyoide  surgentem,  glandulas  quoque  sejunc¬ 
tas  memoravere  nonAulli :  appendix  vero  nec  sem- 
per  adest,  nec  formam  certam  ostendit,  et  glan¬ 
dulae  sejunctae,  quippe  quae  conglobatae,  a  nostro 
negotio  et  Thyroidea,  pariter  alienae.  In  homi¬ 
nibus  aetatis  florentis,  pondere  aequat  drachmas 
circiter  octo,  in  que  cadavere  recente  color  ejus  ut 
Parotidum  rubet,  ac  tactu  vix  ab  illis  potest  dis¬ 
tingui.  Quod  ad  magnitudinem  attinet,  lobus 
uterque  par,  plus  minus,  auriculae  est.  Viscus, 
tamen,  ut  arterias,  amplius  pro  rata  parte  in  in- 

fantibus  quam  adultis,  et  in  foeminis  quam  mari¬ 
bus,  reperimus. 

Sanguine  suppeditatur  per  arterias  quatuor ; 
lobo  utroque  duabus  instructo,  quarum  altera  ex 
Carotide  Interna  originem  ducit,  altera  prodit  a 
Subclavia j uxta  V ertebralem  nascentem.  Arteriae 
illae,  quae,  si  Hallero  olim  praeclaro  credamus, 
vix  non  Carotidem  Internam  ac  Vertebralem  con- 
junctim  exaequant,  partes  irrigant  contiguas  ; 
sed  copiam  sanguinis  in  Glandulam  infundunt, 
quam  ramulis  suis  conficiunt.  Venis  quoque 
magnis,  quarum  numerus  non  semper  idem,  in¬ 
struitur,  quae  sanguinem  reducem  vario  decursu 
ad  Venam  Cavam  Superiorem  provehunt.  Surcu¬ 
los  nervorum  accipit  a  ramis,  qui,  ex  propagine 
conjuncta  Paris  Octavi  et  Sympathetici  Magni, 
formantur.  Musculus  proprius,  necnon,  vel  saltem 
fibrae  carneae  nonnullae,  adsunt  plerumque;  illae 
in  basi  Ossis  Hyoidis  originem  habent,  et  in  Glan* 
dulae  involucrum  inseruntur. 

Structura  tamen  interior  nostrum  maxime  in- 
terest ;  sed  quanto  magis  optanda  cognitio  ejus, 
amplexu  difficilius  tanto ;  nam  enim,  hac  de  re 
commenta  auctorum  diversa,  auctoribus  ipsis  nu¬ 
mero  superant ;  et  cum  viri  tot  et  tanti  nominis, 
quorum  sententias  longum  et  inutile  esset  referre. 
Glandulam  speciatim  descripserint,  ferme  insolens 
foret,  qui  propriis  oculis  implicite  fideret,  vel  quse 
ipse  vidit,  memineret.  At  credere  laetor,  hypo- 
thesi  nam  arridet,  Glandulam  esse  interne,  qua¬ 
lem  omnes  agnoscunt ;  et  illi  nihil  eorum  perti¬ 
nere  quae  tribuunt  alii,  alii  negant.  Ambagibus 
igitur  omissis,  omnique  praetextu  exuto,  viscus  re¬ 
vera  est  plexus  vasorum,  in  tela  cellulosa  involu¬ 
tus.  Ductum  excretorium,  nemo  temporibus  nos¬ 
tris  vel  vidit,  vel  vidisse  opinatur.  “  Les  dis- 
sections,”  ait  auctor  jam  citatus,  “  les  plus  mi- 
nutieuses  n’ont  pu  demontrer  les  conduits  excre- 
teurs  dans  cet  organe.”  Vesiculas,  cellulas,  hu¬ 
morem  flavescentem,  et  alia  plurima  adesse  in¬ 
terdum  non  dubitatur  :  sed  scrutatores,  multi  se- 

duli  ac  perspicaces,  quasi  nodos  in  scirpo  haec  quae¬ 
siverunt  :  et  semper  reperienda  esse  nescio  an  quis 
affirmet.  Cur  igitur  crederemus  vel  suspicare¬ 
mur,  quicquid  tale  Glandulae  sanae  proprium  ? 
Certo,  de  rebus  non  apparentibus,  et  non  exis- 
tentibus,  in  anatomia  haud  secus  ac  in  dialectice, 
eadem  est  ratio.  Caeteroqui,  glandulis  secernen¬ 
tibus  dissimilem  Thyroideam  reperimus.  In  il¬ 
lis  tubos  arteriosos  *  perquam  graciles,  et  ferme 
infinitos,  in  hac  arterias  multo  ampliores  obser¬ 
vamus  ;  in  illis  arteriarum  cum  venis  commissura 
abdita,  in  hac  manifesta ;  per  illas  arte  Ruyschia- 
na  latices  tenues  aegre  propelluntur,  per  hanc  ma¬ 
teriae  longe  crassiores  libere  fluunt. 

M »  *  *  i .  o  r.  * ,  ' 

* 

j  J  *  .  j  '  ; '  1  %  |  i 

DE  MORBIS  QUIBUS  GLANDULA  THYROIDEA  OBNOXIA 
EST ,  VEL  SALTEM  QUIBUS  VULGO  AFFICITUR. 

Princeps  eorum,  quem  Bronchocele  vocarunt 

. 

nosologi,  est  tumor  mollis,  nec  pulsans,  nec  flue- 


*  In  Hepate  tubi  illi  venosi  sunt. 

tuans,  inter  Musculos  Sterno-Mastoideos  et  infra 
Cartilaginem  Thyroideam,  e  collo  protrudens, 
magnitudine  varius,  ac  terminis  nullis  praescrip¬ 
tus.  Saepissime,  lente  ac  paulatim  augescit ;  diu, 
imo  per  totam  vitam,  permanet :  sic  chronice  in¬ 
cedens  raro  dolorem,  plerumque  vix  incommo¬ 
dum  affert ;  nec  desunt  pro  corporis  decore  et  or¬ 
namento  ducentes.  At  aliquando,  repente,  con¬ 
spicua  evadit  et  cito  evanescit.  Interdum,  tra¬ 
cheam  premendo,  respirationem  impedit ;  crebro, 
cephalalgiam  facieique  suffusiones,  Venis  Jugu- 
laribus  pariter  laedendo,  inducit. 

\ 

Regionum  quarundam  *  incolas  endemice  vex¬ 
at,  impuberes  prae  maturis,  foeminas  prae  viris, 
strumaeque  proclives  prae  caeteris  invadens.  Est 
quoque  notabile,  gravidas  praesertim  parturientes 

f '•  *■  ■  ;  V  ;  •  r  'l'\  i  ,  ?}  \  *  \  i>tf  flf 

*  Harum  maxime  celebratae  sunt  valles  inter  Alpes 
et  plagae  circumjacentes,  insulae  Sumatra  et  Java ;  nos- 
tratum  quoque  Dorvetanorum  non  paucos  deformat. 

morbum  adoriri,  et  post  partum  recedere.  Corri¬ 
piuntur  necnon  aliqui,  canendo  vel  vociferando 
semet  exercentes  immodice.  At  nexum  inter 
causam  proximam  et  aliquam  causarum  exci¬ 
tantium  nemo  hucusque  monstravit. 

Cadavera  secando  invenimus  Glandulam  tu¬ 
mori  sedem  praebere  ;  at  disputant  pathologi  de 
mutatione  quam  subiit  viscus.  Docuerunt  alii, 
Bronchocelem  esse  hydropem  Glandulae,  alii  aneu- 
risma ;  plurimi  Glandulam  ipsam,  caeteri  telam 
cellulosam  contiguam  occupari. 

% 

Sententiae  illae  discordes,  causis  duabus,  nisi 
fallor,  ortae  fuere.  Imprimis  scriptores  quidam 
vocem  Bronchocele,  ad  pauca  exempla  sibi  ipsis 
visa,  nimis  arcte  definire  voluerunt.  Hinc  e  ve- 

nit,  descriptiones  non  characteres  dari,  illasque 

# 

necessarie  tam  varias  quam  multas:  nemo  enim, 
cadaverum  morbo  quovis  vitiatorum  sectioni  as¬ 
suetus,  ignorat,  conditionem  internam  plus,  minus, 

diversam  reperiri,  etiamsi  molestiae  de  quibus 
conqueri  aegrotantes  solerent  perquam  similes  fuis¬ 
sent.  Dissensionis  causa  altera,  modo  dictae  est 
penitus  contraria.  Tumori  omni  in  collo,  sine 
discrimine,  inditur  interdum  nomen  Bronchocele. 
Unde,  hoc  morbo  affici  dicuntur  ii  nonnunquam, 
in  quibus  Glandulam  insontem  post  mortem  re- 
perimus.  Auctores  tamen  optimi,  viam  mediam 
tenentes,  docere  videntur  Bronchocelem  explo¬ 
ratam  scalpello,  esse  Glandulam  Thyroideam  vel 
ejus  partem  aliquam  tumefactam  humore,  cujus 
color  et  spissitudo  variant,  incluso  vesiculis  inter 
plexum  arteriarum  qui  Glandulam  facit  loca¬ 
tis,  arteriis  ipsis  saepe  dilatatis,  et  cute  cum  tela 
cellulosa  ei  subjacente  raro  mutata.  Minime 
autem  necesse  est,  ita  credentem  negare,  tumores 
longe  alios,  et  Bronchoceles  imaginem  externe  si¬ 
mulantes,  in  collo  repertos  fuisse.  Aneurisma 
Carotidum  nemo  sanus  fabulosum  habebit ;  steato¬ 
ma  quoque  in  regione  illa,  ut  in  alia  omni,  haud 
dubie  nascatur,  dum  Bronchocele  vera  omnino 
absit. 

Rationes  medendi  nunc  leviter  attingam.  Si 
tumor  inveteraverit,  vel  ut  aiunt  medici,  chroni¬ 
cus  evaserit,  vix  ullo  remedio  foret  sanandus. 
At  si  symptomata  gravia  fiant,  si  nempe  respira¬ 
tio  difficilis  sit,  vel  si  cephalalgia  urgeat,  hirudi¬ 
nes  collo  adhibitae,  pro  tempore  forsan  levamen 
ministrent ;  vel  ulcus,  arte  chirurgorum,  ibi  utili¬ 
ter  formetur.  Sin  vero  recens  adortus  fuerit 
morbus,  medicamentis  quae  vasa  absorbentia  cien¬ 
di  virtute  pollent,  non  sine  spe  utatur  aegrotans. 
Colli  frictiones  frequentes  et  validae  imprimis  lau¬ 
dantur.  Nec  reticere  debeo,  rem  nuper  philoso- 

> 

phis  compertam,  Iodina  dictam,  pro  remedio  spe¬ 
cifico  nonnullis  *  haberi.  Glandulam  corruptam 
excisam  fuisse  narratur ;  quis  autem  venas,  arte¬ 
rias,  nervos  in  vicinio  cognoscens,  factum  non  te¬ 
merarium  putabit  ? 

Morbis  aliis  quibusdam,  scilicet  phlogosi,  sup- 


*  Doctore  Coindet,  Genevensi,  ejusque  sequacibus. 

puratione,  et  scirrho,  sed  rarius  Glandula  affici¬ 
tur.  Illi,  ratione  eadem  ac  affectiones  similes  in 
glandulis  aliis,  curandi  sunt.  In  cartilaginem 
vel  os  aliquando,  partim  vel  omnino  viscus  mu¬ 
tatur.  Sed  id  genus  morborum,  dum  vivat  cap¬ 
tus,  vix  dignoscere  possunt  medici ;  et  subsidia 
praestare  nequeunt,  nisi  symptomata  generalia 
inducta  sint,  quae  remediis  idoneis  solitisque  leni¬ 
antur.  De  morbis  igitur  plura  dicere  nolo,  ni¬ 
hil  enim  didici  de  illis  quod  hypothesin  de  Glan¬ 
dulae  functione  vel  deprimat  vel  suffulciat. 

A 

Sententiae  multae  ac  diversae  de  hac  re,  olim 
prolatae  fuere :  omnes  tamen  merito  abdicuntur, 
quippe  quae  fundamento  nisae  injusto.  Semper 

enim  pro  concesso  assumptum  fuit,  Glandulam 
hanc,  quod  ad  fabricam  internam,  glandulas  si- 
cernentes  imitare,  et  ductu  excretorio  instrui. 

Anatomia  vero  recentior  et  exculsior  hallucina¬ 
tiones  hasce  explosit ;  ac,  ut  mihi  videtur,  visceris 
structura  munus  ejus  esse  maxime  mechanicum 
suadet.  Quoniam  porro,  ex  vasis  sanguiferis  so¬ 
lummodo  constat,  sanguinis  circulationi  inservire 
verisimile  est. 

Si  lector  hoc  daret,  proponere  ausim  hypothe- 
sin,  “  Sanguinis  'copiam  versus  caput  transmis¬ 
sam  corporis  conditionibus  diversis,  Glandula 
Thyroidea  temperari;  i.  e.  cum  sanguis  impetu 
nimio  per  Carotides  urgeatur,  vel  propter  decubi¬ 
tum,  vel  Aortam  Abdominalem  musculis  compres¬ 
sam,  vel  febrem,  vel  causam  aliam  ullam,  sangui¬ 
nis  rivum  vehementem,  superfluum,  et  exitialem, 
per  Glandulam,  quasi  per  emissarium,  partim  a 
cerebro  divertere.” 

Et  in  limine,  non  verbis  opus  est  probare,  cau- 
sis  modo  memoratis  et  aliis  nonnullis,  sanguinis 
partitionem  et  momentum  turbari ;  nec  sanguinem 


c 

nimis  abunde  aut  impetuose  capiti  illatum,  et  m- 


-  •  :  ;  ‘tru  orrnarun 

commodo  et  discrimini  esse  cuique  animalium. 
Cor  sanguinem  in  primam  aortam  propellens,  vi 
nulla  pollet  eum  per  arterias  aequabiliter  disper¬ 
tiendi  ;  nec  arteriis  ipsis  praeest  Arceleus,  qui 
sanguinem  sapienter  per  corpus  dispendat.  San¬ 
guis  contra,  ut  aqua  in  fistulis  plumbeis  implici¬ 
ta,  vi  a  tergo  propulsus,  improvide  fluit  quocun¬ 
que  remoras  facillime  superet.  Ex  hoc  plane  li¬ 
quet,  remoris  solitis,  quae  sanguini  ad  partem  ali¬ 
quam  obstent  fluenti,  vel  auctis  vel  minutis,  eum 
ad  partes  reliquas,  copiosius  vel  parcius  sese  ne¬ 


cessario  collaturum  esse ;  v.  g.  si  pondus  colum¬ 
nae  hydraulicae  in  colli  arteriis,  corpore  reddito 

4 

prono,  pene  vel  penitus  aboleatur,  sanguis  facilius 
et  tanto  liberius  ad  caput  ascendet.  Haec  senten¬ 
tia,  minime  nova,  exemplis  plurimis  potest  firma¬ 
ri.  Sed,  ne  caetera  prolixe  referam,  in  debilibus 
syncope  saepe  accidit  dum  corpus  subito  erigatur, 

tXt  ' 

propter,  ut  vulgo  putatur,  sanguinem  cerebro  de- 
ficientem  ;  decubituque  cephalalgia,  ratione  con¬ 
traria,  haud  raro  intenditur.  Auctoritas  pariter 

adest.  Cullenus  post  fata  immortalis,  et  alius 

ferme  quisque,  inter  causas  vasorum  in  capite  dis- 

90pi/I9  -  98W  STf! 

tensorum,  et  fluidi  in  cerebrum  effusi,  Aortam 
Abdominalem  valde  compressam  recenset.  Motu 
cordis  quoque  praeter  naturam  peracto,  ut  in  fe¬ 
bribus  accidit,  sanguis  impetu  iniquo  ad  partes 
omnes  emittitur,  at  cerebrum,  viscus  ante  omnia 
molle  ac  tenerum,  saepe  injuria  quam  maxima 
afficitur,  dum  corpus  reliquum  pariter  sanguine 
pressum  vix  omnino  laboret,  Sine  nisibus  vero, 
musculos  abdominales  cientibus,  itaque  aortam 
prementibus,  certe  sine  decubitu  frequente,  vitae 
muneribus  nemo  fungatur ;  nec  a  febre  immu- 
nem  aliquis  sese  conservet.  Quare  comati,  apo¬ 
plexiae,  et  paralysi  vix  anteferendae,  perpetuo  su¬ 
mus  obnoxii. 


1  vu-Mi.q  cuuumnj  «ii  s  i  'iste  ^matt  ommirn 

Hisce  praefatis,  supervacaneum  vel  non  neces- 

sarium  organum  ducetur,  quo  clades  tam  dirae,  tam 
irreparabiles,  praecaveantur?  Num  inutile  sit, 
cerebrum,  cum  animi,  tum  corporis  sanitatem, 

«implectens,  a  lassione  defendere !  In  machinis 
quibusdam  arte  humana  confectis,  praesertim  in 
machina  illa,  ut  gloriam  Anglorum  anglice  nomi¬ 
nem  The  Steci  m-Engine,  valvulas  ad  salutem  re- 
perimus ;  a  priori  igitur,  negabimus  vel  mirabi¬ 
mur  tale  artificium  corpori  animali  competere, 
machinae  prae  omnibus  multiplici,  exquisitae,  et 
arte  Divina  consummatae  ? 

Superest,  tamen,  solvenda  quaestio  praecipua  de 
qua  res  tota  pendet.  An,  videlicet,  valvulae  istius- 
modi  munere,  Glandula  Thyroidea  fungatur  ?  Et 
nullus  jam  dictum  retracto,  argumenta  quae  mihi 
ipsi  placerent  deesse  ;  itaque  non  hypothesin  qua¬ 
si  dogma  impono,  quod  nemo  sine  haeresi  dubitet. 
Sed  Hallero,  viro  tanto,  libenter,  plene,  et,  ut 
decet,  honorate,  assentio  dicenti,  “  Utilitatem  cer¬ 
to  neque  exiguam  ab  enormi  copia  sanguinis,  ex- 
pectasse  licet,  quam  continuo  ostendemus  ad  hanc 
glandulam  venire  et  ab  ejus  glandulas  in  quadru¬ 
pedibus  omnium  classium  etiam  Amphibias  con- 

stantia.”  Cum  igitur  hypothesis  unaquaeque  ad¬ 
huc  prolata,  omnium  consensu  repudietur,  non 
supplicio  gravissimo  dignus  videtur  qui  Glandu¬ 
lae  munus  attribuat,  simul  utile  vitas  et  visceri 
congruens.  Munus  vero  hic  propositum  .utile  es¬ 
se,  supra  ostendere  volui ;  visceri  congruere  nunc 
breviter  monstrare  conabor. 

lmo,  Sanguini  transitum  facilem  ac  solutum. 
Glandula  potest  praebere.  Ex  arteriarum  quae 

Glandulam  faciunt,  magnitudine,  ac  colligatione 

/ 

laxa  earum,  in  tela  cellulosa,  hoc  plane  apparet ; 
vix  minus  manifeste  ex  periculis  cum  cera  in  ca¬ 
davere  institutis.  Nam  enim,  materia  illa  in  Ar¬ 
terias  Thyroideas  injecta,  per  venas  libere  effluit. 
2do,  Sanguinis  quantitatem  per  viscus  transmis¬ 
sam  variare  insigniter,  ratione  vis  impulsoriae, 
plus  quam  credibile  est.  Hoc  quidam  dici  potest 
de  arteriis  omnibus,  de  illis  praesertim,  quae  mus¬ 
culis  premuntur ;  at  sensu  altiore  ac  peculiari 

/ _ 

etiam  de  Glandula  Thyroidea,  nam  ejus  arteriae 

huc  et  illuc  torquentur,  ideoque  musculorum  pres- 

em.  it  J. _ I  ^  tf 

sura,  vel  saltem  pressurae  effectus,  mirum  in  mo¬ 
dum  augetur.  Liquet  enim,  ut  puto,  remoram 
sanguini  allatam  ex  arteria  subter  musculum  ten¬ 
dente,  toties  duplicaturam  esse,  quoties  subter 
eum  rediret  arteria.  Verisimile  ergo  est,  sangui¬ 
nem  parce,  pro  ratis  arteriis,  per  Glandulam  sua 
sponte  transire.  Quum  vero,  causa  aliqua  san¬ 
guis  impetu  insolito  capiti  afferatur,  et  cerebri  ar¬ 
teriae  tensae  factae  copiam  adauctam  accipere  no¬ 
lint,  musculos  Glandulam  tegentes  cedere  paux¬ 
illo  cogit  sanguis  compressus,  ac  per  illam  proruit. 
3tio,  Arteriae  Thyroideae  magnae  sunt.  Carotidibus 
et  Vertebralibus  comparatae,  itaque  idoneum  pro 
re  nata  subsidium  possunt  ministrare.  Si  longe 
minores  fuissent,  hoc  Glandulae  munus  insulse 
tribuissem.  Postremo,  musculi  Glandulam  te¬ 
gentes  graciles  sunt  et  sanguinis  impetu  apti  mo¬ 
veri.  Hisce  argumentis,  mihi  persuasum  est 
Glandulam  Thyroideam  usui  supra  exposito  in¬ 
servire. 

Objectionibus  multis  autem,  facile  praevideo, 
hypothesis  obnoxia  est.  “Ut  enim,”  inquit  Ci¬ 
cero,  “  in  causis  judicialibus  alia  est  conjectura 
accusatoris,  alia  defensoris,  et  tamen  utriusque 
credibilis  ;  sic  in  omnibus  iis  rebus  quae  conjectu¬ 
ra  investigari  videntur,  anceps  reperitur  oratio.” 
Objectionum  nonnullis  igitur,  verbis  quam  pau¬ 
cissimis,  respondebo. 


lmo,  “  Arteriae  Thyroideae  non  originem  du¬ 
cunt  ex  arteriis  quae  sanguinem  ad  cerebrum  ve¬ 
hunt.”  Oriuntur  tamen  ex  truncis,  qui  hiscum 
arteriis  liberrime  communicant,  itaque  illas  exo¬ 
nerare  possunt,  ratione  eadem  qua  medici  quoti¬ 
die  Arteriam  Temporalem  secari  praecipiunt,  quo 
cerebri  arteriae  laxentur.  2do,  “  Tumefactio  colli 
accidere  debet  dum  Glandula  munere  fungatur.” 
Tumefactio  levis  tantum,  postuletur  legitime  ; 

sanguinis  enim  diverticulum  non  receptandum 

° •  _  •*  * 1  ,  1 

Glandulam  esse  teneo.  3tio,  “  Arteriae  aliae,  ca¬ 
pitis  externae  nempe,  munere  isto  funguntur.” 


24»  DE  glandula  thyroidea. 

Concedo,  at  in  modum  comparate  exiguum  ;  opus 
est  quoque,  et  illis  et  Glandula  Thyroidea,  nec 
semper  utraeque  sufficiunt.  4to,  “  In  senibus 
Glandula  decrescit,  ac  interdum  vix  non  omnino 
discedit.”  In  illis  etiam  arteriae  validiores  factae 
sunt,  itaque  difficilius  praeter  naturam  queunt 
distendi ;  sed  hi,  notabile  est,  paralysi  et  apo¬ 
plexiae  maxime  obnoxii  sunt.  5t0,  “  Munus  alla¬ 
tum  est  mere  mechanicum .”  Ossium,  cordis,  et 
musculi  cujusque,  munus,  ut  apud  omnes  constat, 
est  aeque  generis  illius  proscripti.  6t0,  “  Glan¬ 
dula  excisa  fuit  sine  eventu  lethali.”  Functio¬ 
nem  vitalem,  ut  vocant  pliysiologi,  ei  non  attri¬ 
buo.  Machinae  quibus  dantur  valvulae  ad  salu¬ 
tem,  non  omni  temporis  puncto,  appendice  tali 
egent.  Valvulae  nihilominus  apprime  utiles  sunt ; 
ac  ita  de  Glandula  censeo. 

Pensum  jam  nunc  absolvi,  et  rem  totam  ani¬ 
mo  repetens,  satis  dictum  fuisse  puto,  ut  lector 
ad  minimum  credat  sanguinem  dum  impetu  in- 

solito  versus  caput  propellatur,  rivo  aucto  per 
Glandulam  fluere,  et  cerebrum,  hoc  modo,  sal¬ 
vum  aliquatenus  servari.  Qui  vero  haec  credit, 
non  iterum  dicat  se  Glandulae  Thyroideae  utilita¬ 
tem  prorsus  nescire. 

At  manet  hypothesis  ut  judicent  docti.  Illis 
humillime  cedam. 


Dissertationem  praeeuntem  scripseram,  et 
ferme  prelo  subjeceram,  cum  librum  Doctoris 
Parry,  cui  titulus  “  Elements  of  Pathology 

■'  '  r  ■  '  '  .  V  •  *  '  -  V 

and  Therapeutics,”  perlegens,  invenirem,  munus 
hic  Glandulae  Thyroideae  adjudicatum, — munus 
saltem  ad  finem  eundem  spectans,  auctorem  il¬ 
lum  partibus  aliis,  scilicet  glandulis  secernentibus 
circa  caput,  et  cerebri  membranis,  attribuisse 

*  Pp.  101,  102,  103,  104. 

Sententiam  istam  mirandam  minime  dicam,  sed 
multum  miratus  sum  haec  verba  reperire  continuo, 
“  Such  contrivances  as  these  are  so  general,  that 
I  recollect  only  two  instances  in  the  adult,  which 
can  be  considered  as  exceptions.  Of  these,  the 
first  is  the  Thyroid  Gland,  which  has  no  known 
excretory  duct,  and  the  uses  of  which  are  hither- 
to  undiscovered.”  Laetitia  exultans  mecum  repu¬ 
tavi,  quam  cupide,  vir  ille  magnus,  cujus  obitum 
ploravimus,  hypothesin  meam  amplexisset.  Cer¬ 
te,  dixi,  magis  verisimile  est  Glandulam  Thyroi¬ 
deam  quam  partes  illas  munere  tali  perfungi ; 
Glandula  quoque  longe  amplius,  hoc  modo,  va¬ 
lere  potest.  Sic,  non  diu,  memet  hallucinatus  sum. 
Brevi  enim,  inter  librum  versandum,  legi  per¬ 
culsus,  quae  proxime  transcribam.  “  But  of  all 
the  examples  of  enlargements  of  glands,  with 
scarcely  any  disposition  to  inflammation,  or  its 
common  consequences,  the  most  remarkable  is 
that  of  the  thyroid  gland,  constituting  what  is 
usually  called  goitres,  or  bronchocele.  I  have  so 

often  seen  this  swelling  follow  diseases  of  the  heart, 
and  other  maladies,  more  especially  those  called 
Nervous,  such  as  epilepsy,  &c.  in  which  the  blood 
is  propelled  with  excessive  momentum  to  the  ves- 
sels  of  the  head,  and  yet,  at  the  same  time,  have 
observed  such  sudden  augmentations  and  diminu- 
tions  of  the  swelling,  that  I  have  suspected  the 
gland  itself  to  be  intended  as  a  diverticulum  for 
blood  disposed  to  flow  with  too  great  force  to  that 
important  organ,  the  brain  Non  mihi  igitur, 
laus  sit  hypothesis  novae  proferendae ;  neque  ta¬ 
men  hypothesin  hanc,  viro  tam  observato  prola- 
tam  atque  sancitam,  aliquis  dicat  absurdam. 

Veniam,  denique,  roganti,  nam  ridicule  erravi, 
liceat  hactenus  meipsum  de  culpa  liberare.  Liber 
Doctoris  Parry,  quamvis  nuper  editus,  libris 
plerisque  recentibus  dissimilis,  apud  bibliopolas 
per  annos  aliquos  novissime  praeteritos  non  pro- 

*'  *  Pp.  187,  188. 

stitit  venalis,  sed  lucem  ferme  penitus  effugit. 
De  hypothesi,  insuper,  non  modo  cum  familiari* 
bus  disputavi,  sed  etiam  viris  quibusdam  eruditis, 
in  que  physiologia  maxime  versatis  eam  subjeci, 
quorutn  nemo  conjecturae  novitatem  impugnavit. 
Datur  ergo  solatium,  parvum  et  unicum,  eheu ! 
pectore  imo  conscire  hunc  libellum  pusillum  qui¬ 
dem  et  vanum,  licet  tardo  ingenio  “  crassaque 
Minerva,”  tamen  absque  monitione  aliena,  hypo- 
thesin  innuente,  confectum  fuisse. 


FINIS. 

